Diari Oficial de la Generalitat Valenciana


Sumari del DOGV 7259, del 23-04-2014 (2014/3603)

RESOLUCIÓ de 17 d'abril de 2014, de la directora general del Secretariat del Consell i Relacions amb les Corts, per la qual es disposa la publicació de l'acord entre el Ministeri de Sanitat, Servicis Socials i Igualtat, l'Institut Nacional de Gestió Sanitària i la Generalitat per a fixar les condicions de l'adquisició agregada de medicaments.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7259

Data del DOGV
:   23-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3603


Data del document
:   17-04-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 17 d'abril de 2014, de la directora general del Secretariat del Consell i Relacions amb les Corts, per la qual es disposa la publicació de l'acord entre el Ministeri de Sanitat, Servicis Socials i Igualtat, l'Institut Nacional de Gestió Sanitària i la Generalitat per a fixar les condicions de l'adquisició agregada de medicaments. [2014/3603]  
El Ministeri de Sanitat, Servicis Socials i Igualtat, l'Institut Nacional de Gestió Sanitària i la Generalitat han subscrit, prèvia tramitació reglamentària, el 15 de juliol de 2013, l'acord per a fixar les condicions de l'adquisició agregada de medicaments.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, és procedent la publicació en el Diari Oficial de la Comunitat Valenciana de l'esmentat acord, que ha quedat inscrit en el Registre de Convenis de la Generalitat amb el número 541/2014 i que figura com a annex d'esta resolució.  
  
Valencia, 17 d'abril de 2014.- La directora general del Secretariat del Consell i Relacions amb les Corts: Marta Martí Arador.  
  
  
Acord entre el Ministeri de Sanitat, Servicis Socials i Igualtat, l'Institut Nacional de Gestió Sanitària i la Generalitat, per a fixar les condicions de l'adquisició agregada de medicaments  
  
  
València, 15 de juliol de 2013  
  
Reunits  
  
D'una part  
Ana Mato Adrover, ministra de Sanitat, Servicis Socials i Igualtat, càrrec que exercix en virtut del nomenament efectuat pel Reial Decret 1.826/2011, de 21 de desembre, actuant en l'exercici de la competència atribuïda per l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, i  
  
José Julián Díaz Melguizo, director de l'Institut Nacional de Gestió Sanitària (d'ara en avant INGESA), càrrec que exercix en virtut d'acord de la Subsecretaria de Sanitat, Servicis Socials i Igualtat, de 9 de març de 2012, en virtut de les competències que se li atribuïxen en l'article 15, apartat 4 del Reial Decret 1.087/2003, de 29 d'agost, pel qual s'establia l'estructura orgànica del Ministeri de Sanitat i Consum.  
  
  
I d'una altra part  
Manuel Llombart Fuertes, conseller de Sanitat a la Comunitat Valenciana, nomenat per al càrrec esmentat pel Decret 20/2012, de 7 de desembre, del president de la Generalitat, pel qual cessen i es nomenen consellers, secretari i portaveu del Consell (DOCV 6919, 10.12.2012), actuant en exercici de les facultats que té atribuïdes per l'article 28.l) de la Llei 5/1983, de 30 de desembre, del Consell, facultat per a la firma del present acord per Acord del Consell de data 12 de juliol de 2013.  
  
Les parts es reconeixen mútuament en la qualitat amb què cada una intervé, així com la capacitat legal suficient per a l'atorgament d'este acord i, a l'efecte,  
  
Exposen  
1. Que, per a afrontar de manera adequada la sostenibilitat de la qualitat del Sistema Nacional de Salut, el Ple del Consell Interterritorial de 18 de març de 2010 va considerar necessari treballar amb mesures de reforç de la qualitat, l'equitat i la cohesió junt amb altres de contenció i d'estalvi a curt i mitjà termini.  
2. Que el Reial Decret Llei 8/2010 va establir les bases per a materialitzar l'establiment d'un procediment de compres agregades per al conjunt del Sistema Nacional de Salut, a què els òrgans de contractació de l'Administració General de l'Estat i les comunitats autònomes es poden sumar de manera voluntària, en introduir una modificació en la Llei de Contractes del Sector Públic, que hi incorpora la disposició addicional trenta-quatrena, sobre adquisició centralitzada de medicaments i productes sanitaris, específicament destinada al Sistema Nacional de Salut, previsió que ha quedat incorporada al text refós de la Llei de Contractes del Sector Públic, en la seua disposició addicional vint-i-vuitena.  
  
3. Que, així mateix, el Reial Decret Llei 16/2012, de 20 d'abril, de mesures urgents per a garantir la sostenibilitat del Sistema Nacional de Salut i millorar la qualitat i seguretat de les seues prestacions, preveu la previsió de mesures d'eficiència en l'àmbit del Sistema Nacional de Salut, per mitjà del foment d'actuacions conjuntes dels servicis de salut en les adquisicions que siguen susceptibles d'un mecanisme de compra conjunta i centralitzat.  
4. Que les parts coincidixen en la conveniència i necessitat d'unir esforços, i impulsar iniciatives que contribuïsquen a la consecució dels objectius d'estabilitat pressupostària, a través de la racionalització del gasto sanitari.  
L'acord que hui se subscriu porta a efecte la voluntat de les administracions intervinents d'articular un sistema de compres agregades i possibilitar l'objectiu últim, que és coadjuvar a la reducció del dèficit amb mesures concretes de contenció del gasto i estalvi en costos d'adquisició i, en conseqüència, les parts intervinents procedixen a la formalització d'este acord amb les següents  
  
Clàusules  
  
Primera. Objecte de l'acord  
Este acord té com a objecte articular la manera en què es formalitzarà la vinculació de la Comunitat Valenciana a l'acord marc que es tramitarà des de l'INGESA, per a la compra d'immunosupressors amb diferents comunitats autònomes i entitats de l'Administració General de l'Estat.  
El règim jurídic de l'acord marc a què fa referència l'anterior paràgraf, és el regulat en els articles 196 i següents del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic. Este acord marc tindrà com a finalitat la selecció de subministradors, la fixació de preus i l'establiment de les bases que regiran els contractes derivats dels corresponents subministraments.  
  
Segona. Contingut de l'acord  
La Comunitat Valenciana acorda amb el Ministeri de Sanitat, Servicis Socials i Igualtat i l'INGESA que este últim assumisca la tramitació del procediment per a fixar les condicions a què hauran d'ajustar-se els contractes de subministrament, segons detall que es reflectix en l'annex I.  
  
Per a dur a terme l'objectiu esmentat l'INGESA, amb la conformitat de la Comunitat Valenciana, ha elaborat els plecs de clàusules administratives particulars i de prescripcions tècniques que s'acompanyen com a annex II a este acord (previs a la seua aprovació per l'òrgan de contractació), a fi de tramitar el procediment pel qual se seleccionarà als subministradors i es fixaran els preus dels subministraments, tot això d'acord amb els principis d'igualtat, concurrència i una eficient utilització dels fons públics.  
Posteriorment, d'acord amb les seues necessitats, l'òrgan de contractació competent de la Comunitat Valenciana formalitzarà els corresponents contractes específics de subministrament, d'acord amb allò que s'ha estipulat en els plecs de clàusules administratives particulars i de prescripcions tècniques que regixen la contractació de l'acord marc.  
  
Tercera. Compromisos de les parts  
Les parts firmants d'este acord es comprometen a:  
a) El Ministeri de Sanitat, Servicis Socials i Igualtat, es compromet a instrumentar el contingut d'este acord a través de l'INGESA. A l'efecte:  
1r. L'INGESA actuarà com a òrgan de contractació en la celebració de l'acord marc, pel qual es fixaran els preus dels subministraments, la selecció de les empreses i l'establiment de les bases que regixen els contractes basats en l'acord marc.  
2n. Tramitarà, en els termes acordats amb la Comunitat Valenciana, la gestió del procediment de contractació de l'acord marc, d'acord amb les normes de procediment establides en el Llibre II, i en el capítol I del títol I del Llibre III del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
3r. Publicarà en el Perfil del contractant del Ministeri de Sanitat, Servicis Socials i Igualtat tota la informació relativa a l'acord marc.  
  
b) La Comunitat Valenciana es compromet a:  
1r. Adquirir els subministraments estimats per lot, que figuren en l'annex I, segons les seues necessitats, exclusivament a les empreses subministradores prèviament seleccionades en l'acord marc, de conformitat amb els termes fixats en aquell, i a subscriure els corresponents contractes administratius de subministrament.  
2n. Adquirir els esmentats subministraments conforme al procediment establit en l'article 198 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic i complint el que disposen els plecs que regixen l'acord marc.  
3r. Comunicar a l'INGESA, per a cada un dels lots, els subministraments adquirits a cada un dels empresaris adjudicataris de l'acord marc, desglossant el preu unitari i els impostos i despeses connexos.  
  
Quarta. Obligacions econòmiques  
Les obligacions econòmiques derivaran dels contractes de subministraments que es formalitzen pels diferents òrgans de contractació, basats en el corresponent acord marc.  
  
Quinta. Duració de l'acord  
La duració d'este acord serà des del dia de la seua firma fins al 31 de desembre de 2014, sense perjuí que, a la seua finalització, puga ser prorrogat expressament, per un període d'un any, per acord de les parts.  
  
  
Sexta. Causes d'extinció  
Este acord s'extingirà per les causes següents:  
1. Per transcurs del termini de vigència prevista en aquell.  
2. Per la impossibilitat material d'executar les seues prestacions.  
3. Per l'execució total de les prestacions contemplades en aquell.  
4. Pel mutu dissens de les parts.  
En cas d'extinció per estes causes, o qualssevol altres causes que determinen la impossibilitat d'executar este acord en els seus propis termes, l'INGESA proposarà les condicions per a la finalització de les actuacions derivades d'este acord que es troben en execució.  
  
  
Sèptima. Resolució de conflictes  
Les parts es comprometen a resoldre pacíficament qualsevol conflicte que puga sorgir en la interpretació i execució d'este acord.  
  
En el cas que resulte possible la solució amistosa, caldrà ajustar-se al que preveu l'article 44 de la Llei 29/1998, de 13 de juliol, reguladora de la jurisdicció contenciosa administrativa  
I, en prova de conformitat, es firma per duplicat exemplar d'un mateix tenor i a un sol efecte, al lloc i en la data indicats en l'encapçalament.  
  
Pel Ministeri de Sanitat, Servicis Socials i Igualtat: Ana Mato Adrover.  
Per l'INGESA: José Julián Díaz Melguizo.  
Per la Comunitat Valenciana: Manuel Llombart Fuertes.  
  
  
  
ANNEX I  
  
 València Nombre estimat d'unitats  
   
 Lot Any 2013 Any 2014 Total  
MEDICAMENTS 1 Abatacept 0 0 0  
 2 Anakinra 0 0 0  
 3 Tocilizumab 0 0 0  
 4 Ustekinumab 0 0 0  
 5 Etanercept 458.854 3.606.285 4.133.404  
 6 Certolizumab 71.450 691.067 639.321  
 7 Golimumad 80.800 546.989 884.779  
 8 Adalimumad 122.318 1.271.770 2.230.714  
 9 Infliximab 419.767 2.194.341 3.332.875